Stranger in Moscow

Το Stranger in Moscow είναι το πέμπτο και τελευταίο single του Μάικλ Τζάκσον από το άλμπουμ HIStory: Past, Present and Future, Book I. Το τραγούδι κυκλοφόρησε παγκοσμίως τον Νοέμβριο του 1996, αλλά στις ΗΠΑ κυκλοφόρησε τον Αύγουστο του 1997. Το κομμάτι γράφτηκε από τον Τζάκσον το 1993, κατά τη διάρκεια της δίκης για την κατηγορία σεξουαλικής κακοποίησης ανηλίκων το 1993, ενώ ήταν στη Μόσχα, για συναυλίες του Dangerous World Tour. Κατά τη διάρκεια της επίσκεψης του στη Μόσχα τον Σεπτέμβριο, ο Τζάκσον έγραψε το Stranger in Moscow που θα κυκλοφορούσε το 1995, ως κομμάτι του άλμπουμ HIStory. Γράφθηκε σε μια στιγμή που ο Τζάκσον ένιωθε πολύ μόνος, πολύ μακριά από οικογένεια και φίλους, αν και μετά τις νυχτερινές συναυλίες, θαυμαστές στέκονταν έξω από το ξενοδοχείο του για να τον υποστηρίξουν. Το μουσικό βίντεο του κομματιού δείχνει τη ζωή 6 ατόμων, συμπεριλαμβανομένου του Τζάκσον, που έμειναν εγκλωβισμένοι από τον υπόλοιπο κόσμο. Οι εικόνες του βίντεο χρησιμοποιήθηκαν σε τηλεοπτικές διαφημίσεις. Μετά την αρχική του κυκλοφορία, και χρόνια μετά τον θάνατο του καλλιτέχνη, το τραγούδι έλαβε κάποιες από τις καλύτερες κριτικές στην καριέρα του Τζάκσον. Πολλοί συνεργάτες του Τζάκσον και κριτικοί δηλώνουν ότι αποτελεί το καλύτερο τραγούδι του Τζάκσον.

 Στο The Many Faces of Michael Jackson, ο Λι Πίνκερτον, όπως και άλλοι κριτικοί, σημείωσε ότι κομμάτια του HIStory όπως Stranger in Moscow, ήταν απάντηση του Τζάκσον για πρόσφατα γεγονότα στην προσωπική του ζωή. Το 1993, οι σχέσεις μεταξύ Τζάκσον και Τύπου χάλασαν ολοκληρωτικά όταν κατηγορήθηκε για σεξουαλική κακοποίηση ανηλίκων. Αν και ποτέ δεν κρίθηκε ένοχος, ο Τζάκσον έγινε θέμα σε εξονυχιστικό έλεγχο των μέσων ενώ πραγματοποιούταν ποινική έρευνα. Τα παράπονα σε σχέση με την κάλυψη του γεγονότος από τα μέσα συμπεριλαμβάνουν ότι τα θέματα δεν υποστήριζαν τις συναισθηματικές επικεφαλίδες, αποδεχόμενος ιστορίες για τη συμμετοχή, για χρήματα, του Τζάκσον σε εγκλήματα, αποδεχόμενος υλικό που είχε διαρρεύσει από αστυνομική έρευνα με αντάλλαγμα χρήματα, σκόπιμα χρησιμοποιώντας φωτογραφίες, στις οποίες ο Τζάκσον φαίνεται στα χειρότερα του, έχοντας έλλειψη αντικειμενικότητας και χρησιμοποιώντας επικεφαλίδες που παρουσίαζαν τον Τζάκσον ένοχο.Εκείνη τη στιγμή, ο Τζάκσον δήλωσε για την αντίδραση των μέσων, «Θα πω ότι είμαι θυμωμένος για την κάλυψη του υλικού από τα μέσα. Με κάθε ευκαιρία, τα μέσα έχουν διαχωρίσει και επηρεάσει αυτούς τους ισχυρισμούς για να φθάσουν σε δικά τους συμπεράσματα». Ο Τζάκσον άρχισε να παίρνει αναλγητικά, Valium, Xanax και Avitan για να αντιμετωπίσει το άγχος. Λίγους μήνες αργότερα, ο Τζάκσον φαίνεται να έχασε 4.5 κιλά και στάματησε να τρώει. Λίγο αργότερα, η υγεία του Τζάκσον είχε επιδεινωθεί και ο Τζάκσον αναγκάστηκε να ακυρώσει μερικές συναυλίες του Dangerous World Tour και άρχισε την αποκατάσταση του. Ο Τζάκσον ζήτησε όλο τον 4ο όροφο μιας κλινικής και έλαβε Valium IV για να απεξαρτηθεί από τα αναλγητικά. Ο εκπρόσωπος τύπου του τραγουδιστή είπε στους δημοσιογράφους ότι ο Τζάκσον «ήταν μετά βίας ικανός να λειτουργήσει ικανοποιητικά σε πνευματικό επίπεδο». Ενώ ήταν στην κλινική, ο Τζάκσον συμμετείχε σε ομάδα και σε θεραπείες ένα-σε-ένα.Όταν ο Τζάκσον έφυγε από τις ΗΠΑ για αποκατάσταση, τα μέσα έδειξαν στον Τζάκσον λίγη συμπάθεια. Το 1993, η Daily Mirror, διοργάνωσε τον διαγωνισμό «Spot the Jacko», προσφέροντας στους αναγνώστες ταξίδι στο Disney World, αν μπορούσαν να γράψουν ακριβώς που θα εμφανιζόταν μετά ο Τζάκσον. Τον ίδιο χρόνο, η Daily Express, δημοσίευσε άρθρο με τον τίτλο «Drug Treatment Star Faces Life on the Run», ενώ ο τίτλος ενός άρθρου του News of the World κατηγορούσε τον Τζάκσον ότι ήταν φυγόδικος - οι εφημερίδες επίσης εσφαλμένα ισχυρίστηκαν ότι ο Τζάκσον ταξίδεψε στην Ευρώπη για να κάνει πλαστική εγχείρηση, με αποτέλεσμα να γίνει αγνώριστος κατά την επιστροφή του. Ο Τζέραλντο Ριβέρα σύστησε μια παρωδία δίκης, με μια επιτροπή αποτελούμενη από τα μέλη του ακροατηρίου, αν και ο Τζάκσον δεν κατηγορήθηκε για κανένα έγκλημα.Το Stranger in Moscow είναι μια R&B μπαλάντα, που γράφτηκε από τον Τζάσκον το 1993, κατά τις συναυλίες του Dangerous World Tour στη Μόσχα. Αρχικά γράφτηκε ως ποίημα, και τότε υιοθετήθηκε σε τραγούδι. Μια background κιθάρα παίζεται από τον Στηβ Λουκάθερ ενώ τα πληκτρολόγια, τα συνθεσάιζερ και τα μπάσα παίζονται από τους Ντέιβιν Πάιχ και Στηβ Πορκάρο. Αρχικά, το HIStory σχεδιαζόταν ως μια κυκλοφορία greatest hits, με λίγα νέα κομμάτια. Ωστόσο, ο Τζάκσον και οι συνεργάτες ήταν πολύ ευχαριστημένοι με τα αποτελέσματα του Stranger in Moscow και αποφάσισαν να κυκλοφορήσουν το HIStory ως απόλυτο στούντιο άλμπουμ σε δεύτερο δίσκο. Ο Τζάκσον χρησιμοποίησε στοιχεία των ρωσικών εικόνων και συμβολισμών για να βοηθήσει στην προώθηση του θέματος του φόβου και της αποξένωσης στο κομμάτι, όπως το έκαναν οι Simply Red στο άλμπουμ Love and the Russian Winter αρκετά χρόνια αργότερα. Συμπεριλαμβάνει μια αφήγηση, την οποία εκτελεί ένας ανακριτής της KGB. Σε μετάφραση, το κείμενο είναι, «Γιατί ήρθες από τη Δύση; Ομολόγα! Για να κλέψεις τα μεγάλα επιτεύγματα του λαού, τα επιτεύγματα των εργαζομένων ...» Το τραγούδι έλαβε γενικά θετικές απόψεις από κριτικούς και μουσικούς παραγωγούς. Ο Τζέιμς Χάντερ, του Rolling Stone, σχολίασε «[ο Τζάκσον είναι] θυμωμένος, άθλιος, βασανισμένος, φλεγμονώδης, έξαλλος για ότι ονομάζει, στο Stranger in Moscow, μια γρήγορη και ξαφνική πτώση από την επιείκεια...το HIStory μοιάζει με κακή περίπτωση νοσταλγίας του Thriller. Μερικές φορές αυτό λειτουργεί προς όφελος του Τζάκσον: Στο Stranger in Moscow θυμάται το synth-pop της δεκαετίας του 1980 ενώ κατασκευάζει ταλαίπωρους ισχυρισμούς κινδύνου και μοναξιάς».Ο Τζων Πάρελς, της The New York Times, δήλωσε «οι μπαλάντες είναι πλούσια μελωδικές. Το Stranger In Moscow, με περίεργους στίχους όπως Stalin's tomb won't let me be (δεν θα με αφήσει ο τάφος του Στάλιν να το κάνω), με υπέροχο ρεφρέν που επαναλαμβάνει την ερώτηση How does it feel?». Ο Φρέντ Σάστερ, της Daily News of Los Angeles, περιγράφει το κομμάτι ως «καταπράσινη, υπέροχη μπαλάντα σε μικρή κλείδα με ένα από τα καλύτερα ρεφρέν του άλμπουμ» (αν και το τραγούδι δεν παίζεται σε μικρή κλείδα). Ο Στέφεν Τόμας Έρλεβαϊν, του Allmusic, σημείωσε για το HIStory, «ο Τζάκσον παράγει πολλά καλά ποπ τραγούδια που ανήκουν στο καλύτερο του υλικό...το Stranger in Moscow είναι μια από τις πιο συχνές μπαλάντες του». Ο Μπρους Σβήντεν, συνεργάτης του Τζάκσον για πολύ καιρό, περιέγραψε το Stranger in Moscow ως ένα από τα καλύτερα τραγούδια του Τζάκσον. Ο Πάτρικ ΜακΝτόναλντ, της The Seattle Times, περιέγραψε το Stranger in Moscow ως «μια όμορφη μπαλάντα που διανθίζονται με τους ήχους της βροχής». Επιπλέον επαίνοι ήρθαν το 2005 όταν η Τζόσεφιν Ζόχνι, του PopMatters, ένιωσε ότι το τραγούδι επιτυχημένα δείχνει την «παράξενη μοναξιά» και το χαρακτήρισε ωραίο. Ο Τομ Μόλλεϊ, της Associated Press, το περιέγραψε ως «αιθέρια και ανακατεμένη περιγραφή ενός άνδρα που είχε ταχεία και απότομη πτώση από την επιείκεια περπατώντας στη σκιά του Κρεμλίνου».Ο Κρις Βίλμαν, της Los Angeles Times, δήλωσε ότι το Stranger in Moscow, «είναι ένα βήμα που αφαιρέθηκε από την παράνοια που εστίασε το υπόλοιπο άλμπουμ, μοιάζει πιο βαθύ, ασαφής τρόμος του παρελθόντος όπως το Billie Jean. Ο Τζάκσον φαντάζει τον εαυτό του μόνο σε μια ψυχική Ρωσία, πριν το γκλάσνοστ, κυνηγημένος από το αόρατο KGB: Here abandoned in my fame / Armageddon of the brain (Εδώ εγκταλείφθηκε η φήμη / Έχω Αρμαγεδδών στο μυαλό μου), τραγούδα στους ζοφερούς, στενάχωρους στίχους του, ενώ αργότερα θα κλαίει για μια έρημη, απαρηγόρητη μοναξιά. Εδώ, σε αυτό το τραγούδι, είναι η αληθινή ιδιοφυΐα - και πιθανώς η πραγματική προσωπικότητα - του Μάικλ Τζάκσον». Ο Ροντ Τέμπερτον, συνθέτης κομματιών του Τζάκσον στο παρελθόν, πιστεύει ότι αυτό είναι το καλύτερο του τραγούδι. Το μουσικό βίντεο του κομματιού, το οποίο διευθύνθηκε από τον Νικ Μπραντ και γυρίστηκε στο Λος Άντζελες, επικεντρώνεται σε έξι άσχετους ανθρώπους που ζουν σε αστικό τοπίο, ενώ ο υπόλοιπος κόσμος κινείται γύρω τους σε αργή κίνηση. Το πρώτο μισό του βίντεο εισάγει αυτούς τους ανθρώπους. Εκεί δείχνει ένα άνδρα που κοιτά την πόλη από το παράθυρο του δωματίου του, μια γυναίκα που κάθεται μόνη σε μια καφετέρια, ένα άστεγο που κοιμάται στον δρόμο, μια μοναχική φιγούρα που ταΐζει πουλιά, ένα αγόρι που εξοστρακίστηκε από ένα παιχνίδι μπέιζμπολ, και τον Τζάκσον, ο οποίος είναι η έκτη φιγούρα, που φαίνεται να περπατά στους δρόμους της πόλης. Χρησιμοποιήθηκαν ειδικά εφέ για να δείχνουν τα πουλιά και τις σφήκες να πετούν, το σπάσιμο του γυαλιού και το χύσιμο του καφέ, όλα σε αργή κίνηση. Στο δεύτερο μισό του βίντεο, αρχίζει να πέφτει βροχή στην πόλη και οι κάτοικοι προσπαθούν να φύγουν, όλοι φαίνονται σε αργή κίνηση. Από την ασφάλεια του καταφύγιου, οι έξι «ξένοι» παρακολουθούν τις προσπάθειες του καθενός να αποφεύγει τη ξαφνική αλλαγή του καιρού. Αργότερα, αποφασίζουν να βγουν έξω, να δουν τον ουρανό και να αφήσουν τη βροχή να τους απορροφά. Το βίντεο τελειώνει με τον Μάικλ να κτυπά τα μαλλιά του. Κατά τη διάρκεια της σκηνής, ακούγεται μια φωνή στα ρωσική, μια παραπομπή στη Μόσχα. Ο βιογράφος του Τζάκσον, Τ. Ράντι Ταραμπορρέλλι, δήλωσε ότι το βίντεο βασίζεται στην αληθινή ζωή του Τζάκσον. Ο τραγουδιστής συνήθιζε να περπατά τις νύχτες ψάχνοντας για φίλους, ακόμα και στο αποκορύφωμα της καριέρας του. Η δεκαετία του 1980 είδε τον τραγουδιστή πολύ λυπημένο - ο Τζάκσον εξήγησε, «Ακόμα και στο σπίτι, είμαι μόνος. Κάθομαι στο δωμάτιο μου και κλαίω. Είναι τόσο δύσκολο να κάνω φίλους...Μερικές φορές περπατώ στη γειτονιά μου τη νύχτα, απλά ελπίζοντας να βρω κάποιον να μιλήσω. Αλλά επιστρέφω πάντα σπίτι μόνος». Το γερμανικό electronica συγκρότημα Transformer di Roboter κυκλοφόρησε μια επανεκδοχή του Stranger in Moscow στη σελίδα τους στο MySpace, στις 1 Ιανουαρίου 2002. Η γραμμή μπάσου του κομματιού χρησιμοποιούσε Apple Macintosh. Σύνθεση, παραγωγή, κύρια και background φωνητικά από τον Μάικλ Τζάκσον Background κιθάρα από τον Στηβ Λουκάθερ Πληκτρολόγια, συνθεσάιζερ και μπάσο από τον Ντέιβιντ Πάιχ Πληκτρολόγια και συνθεσάιζερ από τον Στηβ Πορκάρο Campbell, Lisa (1995). Michael Jackson: The King of Pops Darkest Hour. Branden. ISBN 0828320039. George, Nelson (2004). Michael Jackson: The Ultimate Collection. Sony BMG. Pinkerton, Lee (1998). The Many Faces of Michael Jackson. Music Sales Distribution. ISBN 0711967830. Taraborrelli, J. Randy (2004). The Magic and the Madness. Terra Alta, WV: Headline. ISBN 0-330-42005-4.